**ხელშეკრულება N\_\_\_\_\_\_\_**

# ქ. თბილისი \_\_ \_\_\_\_\_\_\_, 2021 წ.

# ხელშეკრულების მხარეები:

## \_\_\_\_\_\_\_\_\_\_\_ (ს/ნ: \_\_\_\_\_\_\_\_\_\_), წარმოდგენილი \_\_\_\_\_\_\_\_\_\_\_\_\_\_ მიერ - შემდგომში წოდებული, როგორც დამკვეთი

## \_\_\_\_\_\_\_\_\_\_\_ (ს/ნ: \_\_\_\_\_\_\_\_\_\_), წარმოდგენილი \_\_\_\_\_\_\_\_\_\_\_\_\_\_ მიერ - შემდგომში წოდებული, როგორც კონტრაქტორი

# წინამდებარე ხელშეკრულებაში გამოყენებულ ტერმინებს აქვთ შემდეგი მნიშვნელობა:

* 1. **დამკვეთი** - **\_\_\_\_\_\_\_\_\_\_\_** (ს/ნ: **\_\_\_\_\_\_\_\_\_\_**), (საჭიროების შემთხვევაში მის სამართალმემკვიდრეს და უფლებამონაცვლეს).
  2. **კონტრაქტორი** - **\_\_\_\_\_\_\_\_\_\_\_** (ს/ნ: **\_\_\_\_\_\_\_\_\_\_**), (საჭიროების შემთხვევაში მის სამართალმემკვიდრეს და უფლებამონაცვლეს).
  3. **მხარე** - დამკვეთი ან კონტრაქტორი კონტექსტის შესაბამისად.
  4. **მხარეები** - დამკვეთი და კონტრაქტორი ერთობლივად.
  5. **პროექტის მმართველი** - ფიზიკური ან იურიდიული პირი, რომელიც დამკვეთის დავალებით ახორციელებს წინამდებარე ხელშეკრულების საფუძველზე წარმოებული მშენებლობის სამშენებლო ზედამხედველობას, წინამდებარე ხელშეკრულების შესაბამისად კონტრაქტორის მიერ ნაკისრი ვალდებულებების შესრულების მონიტორინგს და ასრულებს ყველა იმ სამუშაოს, რაც აუცილებელია მშენებლობის მიმდინარეობის კონტროლისათვის. იმ შემთხვევაში, თუ სამშაოების შესრულების რომელიმე მონაკვეთში დამკვეს არ ეყოლება დანშნული პროექტის მმართველი წინამდებარე ხელშეკრულებაში გათვალისწინებული პროექტის მმართველის ნებისმიერი უფლებას/მოქმედებას, განახორციელებს უშუალოდ დამკვეთი.
  6. **სამუშაო ან სამუშაოები -** წინამდებარე ხელშეკრულებით გათვალისწინებული სამუშაო და/ან სამუშაოების ერთობლიობა, რომელიც უნდა შესრულდეს კონტრაქტორის მიერ წინამდებარე ხელშეკრულების ფარგლებში.
  7. **შესრულებული სამუშაო -** აშენებული შენობა ან ეტაპით გათვალისწინებული შესრულებული სამუშაო კონტექსტის შესაბამისად.
  8. **აშენებული შენობა -** წინამდებარე ხელშეკრულებით გათვალისწინებული საპროექტო-სამშენებლო დოკუმენტაციისა და დამკვეთის მიერ მოთხოვნილი კონდიციით, დასრულების შესაბამისად აშენებული შენობა.
  9. **დღე -** კალენდარული დღე.
  10. **სამუშაო დღე -** დღე, კვირის და საქართველოს შრომის კოდექსით გათვალისწინებული უქმე დღეების გარდა.
  11. **ხელშეკრულებით გათვალისწინებული საპროექტო-სამშენებლო დოკუმენტაცია** - კონტრაქტორის მიერ პროექტირებული და დამოწმებული არქიტექტურული და კონსტრუქციული პროექტი, რომლის მიხედვითაც გაცემულია მშენებლობის ნებართვა.

# მუხლი 1. ხელშეკრულების საგანი

1. **დამკვეთი** უკვეთავს, ხოლო **კონტრაქტორი** იღებს ვალდებულებას შეასრულოს წინამდებარე ხელშეკრულებით გათვალისწინებული **სამუშაოები** და გადასცეს **დამკვეთს** ხელშეკრულებით გათვალისწინებული საპროექტო-სამშენებლო დოკუმენტაციის შესაბამისად **შესრულებული სამუშაოები** (**აშენებული შენობა-ნაგებობა),** ასევე აღმოფხვრას **შესრულებულ** **სამუშაოებში** ისეთი ნაკლი, რომელიც შეუსაბამოა საქართველოში დაშვებულ სამშენებლო სტანდარტებთან და საპროექტო-სამშენებლო დოკუმენტაციასთან, ხოლო **დამკვეთი** ვალდებულია მიიღოს დადასტურებული **შესრულებული სამუშაოები** და გადაუხადოს **კონტრაქტორს** შეთანხმებული საზღაური ამ ხელშეკრულებით დადგენილი პირობების შესაბამისად.

# მუხლი 2. შესასრულებელი სამუშაო

1. **შესასრულებელ** **სამუშაოებს** წარმოადგენს  **სამშენებლო სამუშაოები, კერძოდ** \_\_\_\_\_\_\_\_\_ N\_\_\_\_\_\_\_\_\_\_\_ საკადასტრო კოდით რეგისტრირებულ \_\_\_\_\_\_\_ კვ.მ. არასასოფლო სამეურნეო დანიშნულების მიწის ნაკვეთზე, \_\_\_\_\_\_\_\_ მშენებლობა, საპროექტო-სამშენებლო დოკუმენტაციის შესაბამისად. **შესასრულებელ** **სამუშაოთა** აღწერილობა და ჩამონათვალი მოცემულია წინამდებარე ხელშეკრულების დანართში (სამშენებლო პროექტი, სამუშაოების წარმოების გეგმა-გრაფიკი, ხარჯთააღრიცხვა. ამასთან, გეგმა-გრაფიკი და ხარჯთაღრიცხვა მზადდება კონტრაქტორის მიერ და საჭიროებს დამკვეთის აუცილებელ მოწონებას).
2. მხარეები თანხმდებიან, რომ წინამდებარე მუხლის პირველ პუნქტში მითითებული სამუშაოების ნაწილი შესრულებულია სხვა კომპანიის მიერ ნაწილობრივ, კერძოდ \_\_\_\_\_\_\_\_\_\_\_\_\_\_\_\_\_\_\_, რომელიც შემოწმებული და მოწონებულია შემსრულებლის მიერ, **კონტრაქტორი** ადასტურებს, რომ შესრულებულ სამუშაოებს არ გააჩნია ხარვეზი/დეფექტი და შესაძლებელია მშენებლობის გაგრძელება და დასრულება ნებართვით განსაზღვრულ ვადაში და სამშენებლო პროექტის შესაბამისად.
3. **კონტრაქტორის მიერ სამუშაოების შესრულება იწარმოებს ხელშეკრულებაზე თანდართული სამუშაოთა წარმოების გეგმა-გრაფიკის შესაბამისად (დანართი N\_\_\_- სამუშაოთა წარმოების გეგმა-გრაფიკი), სადაც მოცემულია შესასრულებელ სამუშაოთა ეტაპები, მათი წარმოებისა და შესრულების ვადები.**
4. **მხარეები თანხმდებიან, რომ წინამდებარე ხელშეკრულებას დანართის სახით ერთვის მხოლოდ \_\_\_\_\_\_\_\_\_\_\_\_\_, ხოლო პროექტით გათვალსიწინებული სხვა სამუშაოების შესრულებასთან დაკავშირებით მხარეთა შორის დამატებით შეთანხმდება ხარჯთააღრიცხვა და გეგმა-გრაფიკი, აღნიშნულის შეუთანხმებლობის შემთხვევაში დამკვეთი უფლებამოსილია ცალმხრივად შეწყვიტოს წინამდებარე ხელშეკრულების მოქმედება, წინასწარი გაფრთხილების გარეშე და განახორციელოს შემსრულებლთან საბოლოო ანგარიშწორება მხოლოდ უკვე შესრულებულ და მიღებულ სამშაოებზე, სხვა რაიმე სახის ვალდებულება შემსრულებლის წინაშე დამკვეთს არ წარმოეშობა.**

# მუხლი 3. მხარეთა წარმომადგენლები, ქვეკონტრაქტორები

## კონტრაქტორის წარმომადგენლები:

1. წინამდებარე ხელშეკრულებით გათვალისწინებული მიზნებისთვის და **სამუშაოების** წარმოების მთელი პერიოდის განმავლობაში **კონტრაქტორი** ვალდებულია უზრუნველყოს უფლებამოსილი წარმომადგენლ(ებ)ის დანიშნვა და წარმომადგენლობა შემდეგ პოზიციებზე:

ა) პროექტის მენეჯერი - \_\_\_\_\_\_\_\_\_\_\_\_\_\_\_\_\_\_\_\_;

ბ) საქმეთა მწარმოებელი - \_\_\_\_\_\_\_\_\_\_\_\_\_\_\_\_\_\_\_\_;

1. **კონტრაქტორი** ვალდებულია უფლებამოსილი წარმომადგენელ(ებ)ი დანიშნოს წინამდებარე ხელშეკრულების ხელმოწერიდან 5 კალენდარული **დღის** ვადაში და უზრუნველყოს მათ მიერ **სამუშაოების** წარმოების მთელი პერიოდის განმავლობაში წარმომადგენლობითი ფუნქციების ჯეროვნად, ხარისხიანად განხორციელება/შესრულება.
2. ზემოაღნიშნულ პოზიციებზე უფლებამოსილი წარმომადგნელების დანიშვნის და/ან შეცვლის მიზნით **კონტრაქტორი** აცნობებს **დამკვეთს** კანდიდატთა საიდენტიფიკაციო მონაცემებს. **კონტრაქტორი** ვალდებულია ზემოაღნიშნულ პოზიციებზე დანიშნოს სათანადო ცოდნის და გამოცდილების მქონე პირები.

## დამკვეთის წარმომადგენლები:

1. წინამდებარე ხელშეკრულებით გათვალისწინებული მიზნებისთვის **დამკვეთი** უფლებამოსილია დანიშნოს შესაბამისი წარმომადგენლები.
2. **დამკვეთის** მიერ ზემოაღნიშნულ პოზიციებზე დანიშნულ წარმომადგენლებს აქვთ **დამკვეთის** სახელით მოქმედების უფლებამოსილება **დამკვეთის** მიერ მათთვის წერილობით განსაზღვრული უფლებამოსილების შესაბამისად.
3. **დამკვეთი** უფლებამოსილია თავის შეხედულებისამებრ, მის წარმომადგენლად დანიშნოს როგორც ფიზიკური, ასევე იურიდიული პირები.
4. **დამკვეთი** უფლებამოსილია თავის შეხედულებისამებრ დაადგინოს, შეცვალოს, გააფართოვოს, შეამციროს მის წარმომადგენლებზე დელეგირებული უფლებამოსილების ფარგლები/ფუნქციები, რის შესახებაც 1 (ერთი) კალენდარული კვირით ადრე წერილობით ატყობინებს **კონტრაქტორს**.

## ქვეკონტრაქტორები:

1. **კონტრაქტორი** არ არის უფლებამოსილი სრულად და ნაწილობრივ გადაანდოს წინამდებარე ხელშეკრულებით გათვალისწინებული **სამუშაოების** შესრულება მესამე პირ(ებ)ს **დამკვეთის** წინასწარი წერილობითი თანხმობის გარეშე. **დამკვეთის** თანხმობა უნდა დადასტურდეს **ქვეკონტრაქტორების** დანიშვნაზე თანხმობის აქტით.
2. **კონტრაქტორის** მიერ **სამუშაოების** გადანდობის შემთხვევაში, **კონტრაქტორი** თავად რჩება პასუხისმგებელი **ქვეკონტრაქტორების,** მათი წარმომადგენლების, თუ თანამშრომლების მიერ შესრულებულ **სამუშაოზე**, მათ ქმედებებსა, თუ დარღვევებზე ისევე, როგორც იგი იქნებოდა პასუხისმგებელი პირადად შესრულებულ **სამუშაოზე**, საკუთარ ქმედებებსა და დარღვევებზე.
3. **კონტრაქტორი** პასუხისმგებელია **დამკვეთის** წინაშე წინამდებარე ხელშეკრულებით გათვალისწინებული მოთხოვნების გათვალისწინებით **ქვეკონტრაქტორ(ებ)ის** მიერ **სამუშაოების** წარმოებაზე და ვალდებულია კოორდინირება გაუწიოს მათ საქმიანობას.
4. **კონტრაქტორის** მხრიდან **ქვეკონტრაქტორების** მიერ **სამუშაოების** შესრულების შემთხვევაშიც, **დამკვეთის** წინაშე სრულად პასუხისმგებელი რჩება **კონტრაქტორი**.

# მუხლი 4. სამშენებლო მოედანი

## 4.1. სამშენებლო მოედნის გადაცემა

1. მხარეები ადასტურებე, რომ სამშენებლო მოედანი კონტრაქტორს გადაეცა სამშენებლო სამუშაოების შესრულებისათვის წინამდებარე ხელშეკრულების ხელმოწერამდე.
2. **კონტრაქტორი** აცხადებს, რომ მან უკვე დაათვალიერა და შეამოწმა სამშენებლო მოედანი, ასევე მისი მიმდებარე ტერიტორია და ადასტურებს, რომ სამშენებლო მოედანზე დასაშვებია ამ ხელშეკრულებით გათვალისწინებული **სამუშაოების** შესრულება.

## 4.2. წყალი და ელექტროენერგია

1. **კონტრაქტორი** უფლებამოსილია **სამუშაოების** შესრულების მიზნით გამოიყენოს სამშენებლო მოედანზე შესაბამისი მრიცხველითა და აბონენტის ნომრებით (ან გარეშე) არსებული წყლისა და ელექტრო ენერგიის რესურსი.
2. **კონტრაქტორის** მიერ ხელშეკრულებით გათვალისწინებული **სამუშაოების** შესრულების მიზნით სამშენებლო მოედანზე მოხმარებული ელექტროენერგიის და წყლის ხარჯებს აანაზღაურებს **კონტრაქტორი**, რა მიზნითაც ის შესაბამის ორგანოებში დარეგისტრირდება დროებით აბონენტად.

## 4.3. სამშენებლო მოედნის დაცვა

1. სამშენებლო მოედნის დაცვას უზრუნველყოფს **კონტრაქტორი,** ხელშეკრულებით გათვალისწინებული სამუშაოების მსვლელობისას, სამშენებლო მოედნის დამკვეთისთვის ამ მუხლის 4.7. პუნქტით გათვალისწინებული წესით დაბრუნებამდე.

**4.4. უსაფრთხოების წესები**

1. **კონტრაქტორი** ვალდებულია:

ა) დაიცვას მოქმედი კანონმდებლობით და წინამდებარე ხელშეკრულებით დადგენილი უსაფრთოხების მოთხოვნები და წესები.

ბ) მიიღოს ყველა საჭირო ზომა, რათა თავიდან იქნეს აცილებული საფრთხე სამშენებლო მოედანზე მყოფ პირთათვის.

გ) უზრუნველყოს მისი პერსონალის/ქვეკონტრაქტორების მიერ სამშენებლო მოედანზე უსაფრთხოების მოთხოვნების და წესების დაცვა.

1. **კონტრაქტორი** ვალდებულია საკუთარი ხარჯით თვალსაჩინო ადგილებზე გააკრას მოქმედი კანონმდებლობით და არსებული სტანდარტებით გათვალისწინებული საჭირო აბრები, ნიშნები და მაჩვენებლები.
2. **კონტრაქტორი** ვალდებულია გააცნოს მის მიერ დაქირავებულ პირებს/ქვეკონტრაქტორების უსაფრთხოების წესები და ჩაუტაროს მათ სათანადო ინსტრუქტაჟი.
3. სამშენებლო მოედანზე **კონტრაქტორის**, მათ შორის **კონტრაქტორის** უფლებამოსილი პირების, წარმომადგენლების, თანამშრომლების, დაქირავებული პირების/პერსონალის, ასევე ქვეკონტრაქტორების მიერ უსაფრთხოების წესების დარღვევის შემთხვევაზე და დამდგარ შედეგზე პასუხისგებლობა ეკისრება სრული მოცულობით კონტრაქტორს.
4. **კონტრაქტორი** ვალდებულია სამუშაოების დროს მკაცრად დაიცვას ტექნიკის ექსპლოატაციის უსაფრთხოების წესები, მათ შორის გაუფრთხილდეს, როგორც თავისი პერსონალის დაქირავებული პირების, ასევე სამუშაოების შესრულების ადგილზე მყოფი ნებისმიერი პირის უსაფრთხოებას და მიიღოს საჭირო ზომები.
5. სამშენებლო მოედნის დაცვას უზრუნველყოფს **კონტრაქტორი,** ხელშეკრულებით გათვალისწინებული სამუშაოების მსვლელობისას, სამშენებლო მოედნის დამკვეთისთვის ამ ხელშეკრულებით გათვალისწინებული წესით დაბრუნებამდე.
6. **კონტრაქტორი** ვალდებულია მიიღოს ყველა საჭირო ზომა, რათა თავიდან იქნეს აცილებული საფრთხე სამშენებლო მოედანზე მყოფ პირთათვის. უზრუნველყოს მისი პერსონალის/ქვეკონტრაქტორების მიერ მოედანზე უსაფრთხოების მოთხოვნების და წესების დაცვა.
7. სამუშაოს შესრულებისას **კონტრაქტორი** ვალდებულია დაიცვას შრომის უსაფრთხოების სფეროში არსებული ყველა კანონი და კანონქვემდებარე ნორმატიული აქტი. ასვე, გამოყოს სამშენებლო მოედანზე სამუშაოს შესრულებისა შრომის უსაფრთხოების დაცვაზე პასუხისმგებელი პირი და შეადგინოს სამშენებლო მოედანზე შრომის უსაფრთხოების და გარემოს დაცვის გეგმა.
8. **კონტრაქტორი** ვალდებულია უზრუნველყოს საკუთარი პერსონალის დაზღვევა უბედური შემთხვევისგან კანონმდებლობის მოთხოვნების შესაბამისად.
9. კონტრაქტორი ვალდებულია ხელშეკრულებით განსაზღვრული სამუშაოები აწარმოოს საერთაშორისო პრაქტიკით დადგენილი ხარისხის შესაბამისად, რაც გულისხმობს სამუშაოების მიმდინარეობისას დამკვეთთან შესატანხმებლად პროექტის ხარისიხის მართვის გეგმის წარდგენას, ინსპექტირების და ტესტირების გეგმებით მუშაობას: მიწის სამუშაოებზე, ბეტონის სამუშაოებზე, რკინის კარკასის სამონტაჟო სამუშაოებზე, შედუღების სამუშაოებზე და ა.შ. ამასთან ერთად კონტრაქტორი ვალდებულია თითოეულ ეტაპზე წარადგინოს სამუშაო მეთოდოლოგია, რომელიც დაფუძნებული იქნება ადგილობრივი ან ევროპული სტანდარტების პრაქტიკაზე.

**პროექტის ხარისხის მართვის გეგმა უნდ მოიცავდეს მინიმუმ შემდეგ ინფორმაციას:**

* ხარისხის მიზნებს;
* კონტრაქტორის ხარისხის გუნდის სტრუქტურას;
* კონტრაქტორის ან პროექტზე არსებული ხარისხის პირების პასუხისმგებლობის ჩამონათვალს;
* პროექტის კომუნიკაციის მეთოდებს;
* ინსპექტირებისა და ტესტირების გეგმების კონტროლის მექანიზმებს;
* პროექტზე შეუსაბამობების კონტროლს;
* მაკონტროლებელი და პრევენციული ქმედებებს;
* შიდა აუდიტის გეგმას (სერთიფიცირებული აუდიტორის მიერ);
* საზომი და სატესტო აღჭურილობის კონტროლს;
* დოკუმენტ კონტროლს/შენახვა მართვა;
* ტრეინინგებს.

**ინსპექტირების და ტესტირების გეგმები უნდა მოცავდეს:**

* მიმდინარე სამუშაოების პუნქტებად ჩამონათვალს;
* თითოეულ პუნქტზე ინსპქეტირების და ტესტირების გეგმას, რომელიც იქნება საერთაშორისო სტანდარდებზე დაფუძნებული ან/და მეთოდოლოგიაზე მიბმული;
* პროცესის აღწერას;
* პროცესის კრიტერიუმების განსაზღვრას;
* დამადასტურებელ დოკუმენტაციებს წარდგენას;
* ინსპექტირების ფაზების განსაზღვრას.

**მეთოდოლოგიები უნდა მოიცავდეს:**

* თითოეულ სამშენებო პროცესისი მიმდინარეობას;
* მოთხოვნებს შრომის უსაფრთხოების მიმართ;
* მოთხოვნებს პროექტის ხარისხის კონტროლის მიმართ;
* გარემოს დაცვის მოთხოვნებს;
* მექანიზმების დანადგარების კონტროლის მოთოვნებს;
* საინჟინრო ტექნიკურ მოთხოვნებს.

## 4.5. სამშენებლო ნარჩენების/ნაგვის გატანის ვალდებულება

1. **კონტრაქტორი** ვალდებულია სამშენებლო მოედანზე დაიცვას სისუფთავე.
2. **კონტრაქტორი** ვალდებულია სამუშაოს შესრულების პროცესში წარმოქმნილი ნარჩენების მართვა, აღრიცხვა და ანგარიშგება განახორციელოს ნარჩენების მართვის კოდექსით გათვალისწინებული ყველა მოთხოვნებისა და პირობების დაცვით.
3. **კონტრაქტორი** ვალდებულია სისტემატიურად აწარმოოს სამშენებლო მოედნის დალაგება, დასუფთავება და მოქმედი ნორმების გათვალისწინებით უზრუნველყოს სამშენებლო მოედნიდან მის მიერ წარმოებული **სამუშაოების** შედეგად დაგროვილი გამოუსადეგარი სამშენებლო ნარჩენების და ნაგვის სრულად გატანა.
4. გამოუსადეგარი სამშენებლო ნარჩენების/ნაგვის შეგროვებისა და გატანის ხარჯებს სრულად ანაზღაურებს **კონტრაქტორი**.
5. სამშენებლო მოედნის **კონტრაქტორის** კუთვნილი ქონებისა და ნარჩენებისაგან კანონმდებლობის შესაბამისად დროულად არ განთავისუფლების შემთხვევაში **კონტრაქტორი** უხდის დამკვეთს ჯარიმას 50 (ორმოცდაათი) ლარის ოდენობით ყოველ ვადაგადაცილებულ დღეზე.

## 4.6. გარემოს დაცვა

1. **კონტრაქტორმა** უნდა მიიღოს ყველა საჭირო ზომა, რათა დაიცვას გარემო (როგორც სამშენებლო მოედნის შიგნით, ასევე მის გარეთ) დაბინძურებისგან და მისი საქმიანობის სხვა უარყოფითი შედეგებისგან.
2. **კონტრაქტორი** ვალდებულია დაიცვას გარემოს დაცვის სფეროში არსებული საკანონდებლო მოთხოვნები. აღნიშნული ასევე გულისხმობს **კონტრაქტორის** მხრიდან ისეთი დოკუმენტის შედგენას, რომელიც საქართველოს კანონმდებლობით დაკავშირებულია ხელშეკრულებით განსაზღვრული სამუშაოების ჩატარების პროცესთან.
3. **კონტრაქტორი** ვალდებულია სამუშაოს შესრულებისას არ გამოიყენოს მასალები, რომელიც წინააღმდეგობაში იქნება გარემოს დაცვითი მოთხოვნებთან.

## 4.7. სამშენებლო მოედნის დაბრუნება

1. **სამშენებლო სამუშაოების** დასრულების შემდეგ, ბოლო მიღება-ჩაბარების აქტის ორმხრივად ხელმოწერის დღიდან არაუგვიანეს 12 სამუშაო **დღის** ვადაში **კონტრაქტორი** ვალდებულია გაიყვანოს თავისი მუშა-მოსამსახურეები/ქვეკონტრაქტორები სამშენებლო მოედნიდან, საკუთარი ხარჯით გაასუფთავოს სამშენებლო მოედანი მასზე არსებული სამშენებლო მასალებისა და გამოუსადეგარი ნარჩენებისგან, ასევე უზრუნველყოს სამშენებლო აღჭურვილობის გატანა/გაყვანა. აღნიშნული პირობის დარღვევის შემთხვევაში **დამკვეთი** უფლებამოსილია დააკისროს **კონტრაქტორს** პირგასამტეხლო წინამდებარე ხელშეკრულების 17.2 მუხლის შესაბამისად.
2. სამშენებლო მოედნის დაბრუნება **დამკვეთზე** უნდა დადასტურდეს **მხარეებს** შორის გაფორმებული სამშენებლო მოედნის დაბრუნების შესახებ შესაბამისი მიღება-ჩაბარების აქტით, **კონტრაქტორის** სამშენებლო მოედნიდან გასვლიდან არაუგვიანეს 5 (ხუთ) კალენდარულ დღეში.

# მუხლი 5. კონტრაქტორის ზოგადი ვალდებულებები

1. **კონტრაქტორი** ვალდებულია შეასრულოს **სამშენებლო** **სამუშაოები** ხელშეკრულებით გათვალისწინებული პირობების შესაბამისად და საკუთარი ხარჯით გამოასწოროს ნაკლი, რომელიც შეუსაბამოა სამშენებლო საპროექტო დოკუმენტაციასთან. მხარეები თანხმდებიან, რომ კონტრაქტორის მიერ შესრულებული სამუშაოები პირველ რიგში სრულ შესაბამისობაში იქნება ხელშეკრულებით გათვალისწინებულ საპროექტო სამშენებლო დოკუმენტაციასთან, ასევე საქართველოში მოქმედ სტანდართებთან/ნორმებთან.
2. **კონტრაქტორი** ვალდებულია დაგეგმოს **სამუშაოთა** შესრულება და თავად მართოს **სამუშაოების** წარმოების პროცესი.
3. **კონტრაქტორი** პასუხისმგებელია სამშენებლო მოედანზე მის მიერ წარმოებული **სამუშაოების** და მათი შესრულების მეთოდების შესაბამისობაზე საქართველოს მოქმედ კანონმდებლობასთან და წინამდებარე ხელშეკრულებით გათვალისწინებულ მოთხოვნებთან, უსაფრთხოებაზე და **შესრულებული** **სამუშაოების** სიმტკიცეზე, მდგრადობაზე და საიმედოობაზე.
4. **კონტრაქტორი** წინამდებარე ხელშეკრულებით გათვალისწინებულ **სამუშაოების** შესასრულებლად საკუთარი სახსრებით უზრუნველყოფს ნებისმიერი აუცილებელი ტექნიკის, ინვენტარის, დანადგარის, აღჭურვილობის, მოწყობილობების ტრანსპორტირებას, მობილიზაციას, ფლობას, გამოყენებას, დემონტაჟს.
5. **კონტრაქტორი** ვალდებულია აწარმოოს სამშენებლო სამუშაოები ხელშეკრულებით გათვალისწინებული საპროექტო-სამშენებლო სამუშაოების შესაბამისად და გაითვალისწინოს **დამკვეთის** წერილობითი მითითება საპროექტო-სამშენებლო სამუშაოების ნებისმიერი ცვლილებისას, თუ ეს ცვლილება არ ახდენს გავლენას სამუშაოების ხელშეკრულებით დადგენილ ღირებულებაზე და არ ცვლის სამშენებლო საპროექტო დოკუმენტაციით გათვალისწინებულ პირობებს.
6. **კონტრაქტორი** ვალდებულია ხელშეკრულებით გათვალისწინებული **სამუშაოების** შესრულებისას განუხრელად დაიცვას მოქმედი კანონმდებლობის მოთხოვნები.
7. **კონტრაქტორი** ვალდებულია **დამკვეთთან** წინასწარი წერილობითი შეთანხმების შემთხვევაში დახმარება აღმოუჩინოს სამშენებლო მოედანზე დამკვეთის მიერ დაქირავებულ მესამე პირებს (არსებობის შემთხვევაში) მათ მიერ სამუშაოების წარმოების პროცესში (მათ შორის მასალების სამშენებლო მოედანზე დასაწყობების, **კონტრაქტორის** ხელთ არსებული ტექნიკის/ტექნიკური საშუალებების გამოყენების მიზნით, ასევე ინფორმაციის მისაწოდებლად და ა.შ.). დამკვეთი ვალდებულია გასწიოს ყველა ხარჯი რაც გამოწვეულია ამ პუნქტით გათვალისწინებული სამუშაოების შესრულებით. იმ შემთხვევაში თუ ამგვარი შეთანხმება იწვევს **კონტრაქტორის** მიერ შესასრულებელი **სამუშაოს** შეფერხებას, **კონტრაქტორი** უფლებამოსილია უარი თქვას მასზე, ხოლო შეთანხმების წერილობით გაფორმების შემდეგვალდებულია დასაბუთებულად, წინასწარ წერილობით შეატყობინოს **დამკვეთს** და სამუშაო მოედანზე აღკვეთოს სამუშაო პროცესის ხელშემშლელი გარემოებები.
8. **კონტრაქტორი** ვალდებულია უზრუნველყოს **სამუშაოთა** შეუფერხებელი შესრულება და არ დაუშვას მესამე პირთა მხრიდან მშენებლობის პროცესის შეფერხება, გარდა იმ შემთხვევისა, თუ აღნიშნული წინასწარ, წერილობით არის შეთანხმებული მხარეთა შორის. აღნიშნული შეფერხება არ იმოქმედებს **კონტრაქტორის** მიერ ხელშეკრულებით დადგენილი სამუშაოთა შესრულების ვადაზე და სამუშაოების შესრულების ვადა გადაიწევს შეფერხების შესაბამისად.
9. **კონტრაქტორი** ვალდებულია, მოთხოვნისთანავე მისცეს **დამკვეთს**/მის წარმომადგენლებს სათანადო და სრული ინფორმაცია **სამშენებლო სამუშაოების** მიმდინარეობის შესახებ.
10. **კონტრაქტორი** ვალდებულია დროულად წერილობით გააფრთხილოს **დამკვეთი** იმის თაობაზე, რომ არსებობს **კონტრაქტორისგან** დამოუკიდებელი სხვა გარემოება, რომელიც საფრთხეს უქმნის **შესრულებული სამუშაოების** სიმტკიცეს და ვარგისიანობას.
11. **კონტრაქტორი** ვალდებულია უზრუნველყოს, რომ მისმა წარმომადგენლებმა, დაქირავებულმა პირებმა, ქვეკონტრაქტორებმა არ მიაწოდონ ინფორმაცია მესამე პირებს, მათ შორის **დამკვეთის** კლიენტებს **სამუშაოების** და მისი მიმდინარეობის შესახებ, ასევე ინფორმაცია, რომელიც მათთვის ცნობილი გახდა წინამდებარე ხელშეკრულებით გათვალისწინებული **სამუშაოების** შესრულების მიზნით/პროცესში.

**მუხლი 6. დამკვეთის ზოგადი ვალდებულებები**

1. მიიღოს **კონტრაქტორის** მიერ წინამდებარე ხელშეკრულებით გათვალისწინებული შესრულებული სამუშაო და მოახდინოს მისი ღირებულების ანგარიშსწორება წინამდებარე ხელშეკრულებისა და მისი შემადგენელი ნაწილების (დანართების) შესაბამისად.
2. **დამკვეთი** ვალდებულია დაიცვას წინამდებარე ხელშეკრულებით დადგენილი ვადები სამუშაოების მიღების, ხარისხის შემოწმებისა და ანგარიშსწორებისთვის
3. **დამკვეთი** პასუხისმგებელია სამშენებლო მოედანზე მისი უფლებამოსილი პირების, წარმომადგენლების, თანამშრომლების, დაქირავებული პირების/პერსონალის, ასევე სხვა ქვეკონტრაქტორების (გარდა კონტრაქტორისა) მიერ უსაფრთხოების წესების დარღვევის შემთხვევაზე და დამდგარ შედეგზე პასუხისმგებლობა ეკისრება სრული მოცულობით **დამკვეთს**.

# მუხლი 7. სამუშაოთა წარმოების პროცესი

1. კონსტრუქციის ბეტონირებამდე მინიმუმ 2 დღით ადრე **კონტრაქტორი** ვალდებულია შეატყობინოს **დამკვეთს** არმირების და საყალიბე სისტემის სრული მზადყოფნისა და ბეტონირების დაგეგმილი თარიღის შესახებ წერილობით ხელშეკრულებით განსაზღვრულ ელექტრონულ ფოსტაზე, ან ვერბალურად **კონტრაქტორის** უფლებამოსილ წარმომადგენლებთან კომუნიკაციის საშუალებით.
2. **დამკვეთი** უფლებამოსილია კონსტრუქციის არმირების პროექტთან შესაბამისობის და გამოყენებული საყალიბე სისტემის ხარისხის შემოწმება განახორციელოს პირადად ან ხელშეკრულების მე-3 მუხლის მე-2 პუნქტით განსაზღვრული უფლებამოსილი წარმომადგენლების მიერ, **კონტრაქტორის** მიერ შეტყობინების გაგზავნიდან არაუგვიანეს 10 კალენდარული დღის განმავლობაში. ამავე ვადაში **დამკვეთი** ან უფლებამოსილი წარმომადგენელი ხელმოწერით ადასტურებს მიმდინარე სამუშაოების ხელშეკრულებით გათვალისწინებულ საპროექტო-სამშენებლო დოკუმენტაციასთან შესაბამისობას ან ადგენს არგუმენტირებული ხარვეზების ნუსხას. თუ **მხარეები** შეთანხმდნენ ხარვეზების ნუსხასთან დაკავშირებით, **კონტრაქტორს** ეძლევა წერილობით დადასტურებული გონივრული ვადა ხარვეზის გამოსწორებისთვის. ხარვეზის აღმოფხვრის შემდეგ **მხარეთა** შორის დაუყოვნებლივ ფორმდება ორმხრივად ხელმოწერილი აქტი მიმდინარე სამუშაოების **ხელშეკრულებით გათვალისწინებული საპროექტო-სამშენებლო დოკუმენტაციასთან** შესაბამისად მიმდინარეობის შესახებ. იმ შემთხვევაში, თუ **კონტრაქტორი** არ ეთანხმება **დამკვეთის** ან დამკვეთის უფლებამოსილი წარმომადგენლების მიერ შედგენილ ხარვეზთა ნუსხას, მიმდინარე სამუშაოები შემოწმდება დამოუკიდებელი ექსპერტიზის მიერ. საექსპერტო მომსახურების ღირებულებაზე და დავის განმავლობაში შეჩერებული სამუშაოების ხანგრძლივობაზე სრული პასუხისმგებლობა ეკისრება ბრალეულ მხარეს.
3. წინამდებარე ხელშეკრულების მე-7 მუხლის მე-2 პუნქტით განსაზღვრული (კონტრაქტორის შეტყობინების გაგზავნიდან ორი კალენდარული დღე) ვადის გასვლის შემდეგ, თუ დამკვეთი ან/და მისი უფლებამოსილი წარმომადგენლი არ წარუდგენს კონტრაქტორს არგუმენტირებული ხარვეზების ნუსხას, მიმდინარე სამუშაოები ჩაითვლება შემოწმებულად, ხოლო აქტი მიმდინარე სამუშაოების ხელშეკრულებით გათვალისწინებული საპროექტო-სამშენებლო დოკუმენტაციასთან შესაბამისად მიმდინარეობის შესახებ ხელმოწერილად და სრული იურიდიული ძალის მქონე დოკუმენტად.
4. ამ მუხლის მე-2 პუნქტში აღნიშნულ აქტზე ხელმოწერით **დამკვეთი** ან დამკვეთის უფლებამოსილი წარმომადგენელი ადასტურებს, რომ არ გააჩნიათ პრეტენზია მიმდინარე სამუშაოების ხარისხთან. აღნიშნული ჩანაწერი მოქმედებს შესრულებული სამუშაოების ისეთ ნაწილზე, რომლის შემჩნევაც შესაძლებელია აქტის ხელმოწერის ეტაპზე.
5. აღმოჩენილი ხარვეზ(ებ)ი ავტომატურად გადაავადებს ბეტონირებას ხარვეზის სრულ აღმოფხვრამდე, რაც არ ათავისუფლებს **კონტრაქტორს შესასრულებელ სამუშაოთა** ვადების დაცვის პასუხისმგებლობისგან. ამ პუნქტის მე-2 ნაწილით გათვალისწინებული ექსპერტიზის ჩატარების შემთხვევაში შესასრულებელ სამუშაოთა ვადები გადაიწევს შესაბამისი ვადებით (ექსპერტიზის ჩატარების ვადები), რაზეც კონტრაქტორს არ დაეკისრება რაიმე სახის პასუხისმგებლობა. ექსპერტიზის დანიშვნის მიუხედავად კონტრაქტორი ვალდებულია გააგრძელოს სხვა სახის სამუშაოები, თუ აღნიშნული შესაძლებელია შესაბამისი ხარვეზის აღმოფხვრის გარეშე.
6. თანხმობას ბეტონირების დაწყების შესახებ **დამკვეთი** იძლევა **კონტრაქტორთან** გაგზავნილი ელექტრონული ფოსტის მეშვეობით ან ვერბალურად, არაუგვიანეს ამ პუნქტის პირველი ნაწილით მიღებული შეტყობინებიდან 2 დღეში. თანხმობა ვერბალურად გაცემულად ჩაითვლება, თუ ამ პუნქტის პირველი ნაწილით მიღებული შეტყობინებიდან 2 დღეში დამკვეთი წერილობით უარს არ იტყვის ბეტონირების სამუშაოების დაწყებაზე. ასეთი უარი უნდა იყოს დასაბუთებული. დამკვეთის მიერ თანხმობის დაგვიანებით გაცემის შემთხვევაში სამშენებლო სამუშაოების ვადები გადაიწევს შესაბამისი დროით.
7. **შესრულებული სამუშაოების** დაღუპვის ან დაზიანების რისკი **სამუშაოების** დაწყებიდან დამკვეთზე სამშენებლო მოედნის დაბრუნების შესახებ შესაბამისი მიღება-ჩაბარების აქტის გაფორმებამდე ეკისრება **კონტრაქტორს,** გარდა იმ შემთხვევისა, თუ შესრულებული სამუშაოების დაღუპვა ან დაზიანება გამოიწვია სტიქიურმა უბედურებამ, რომლის გათვალისწინებაც ან/და თავიდან აცილება **კონტრაქტორს** არ შეეძლო. **კონტრაქტორი** ვალდებულია საკუთარი ხარჯით გამოასწოროს მისი მიზეზით გამოწვეული დაზიანება ისე, რომ **სამუშაოები** შეესაბამებოდეს წინამდებარე ხელშეკრულების პირობებს.

# მუხლი 8. ცდომილებები

1. **კონტრაქტორს** ეკისრება პასუხისმგებლობა **ხელშეკრულებით გათვალისწინებული სამშენებლო-საპროექტო დოკუმენტაციისა** და ხელშეკრულების დანართი N\_\_-ით **-შესასრულებელ სამუშაოთა აღწერილობა და ხარჯთაღრიცხვა -** განსაზღვრულიშესასრულებელი **სამუშაოს** ყველა ნაწილის სწორად შესრულებაზე და ვალდებულია საკუთარი ხარჯით გამოასწოროს ნებისმიერი დაუშვებელი ცდომილება, რომელიც არ შეესაბამება **ხელშეკრულებით გათვალისწინებულ სამშენებლო-საპროექტო** **დოკუმენტაციასა** და საქართველოში დადგენილ სტანდარტებს.

# მუხლი 9. საპროექტო/სამშენებლო დოკუმენტაცია

1. **კონტრაქტორი** ადასტურებს, რომ მას გადაცემული აქვს და საფუძვლიანად გაეცნო, შეისწავლა წინამდებარე ხელშეკრულებით გათვალისწინებული საპროექტო/სამშენებლო დოკუმენტაცია.ასევე, ადასტურებს, რომ საპროექტო დოკუმენტაცია არ შეიცავს რაიმე სახის ხარვეზებს/უზუსტობებს.

# მუხლი 10. სამშენებლო მასალები

1. **კონტრაქტორი სამუშაოებს** ასრულებს თავისი მასალით.
2. **კონტრაქტორი** პასუხისმგებელია მის მიერ შესყიდული მასალების უნაკლოებაზე და ხელშეკრულებით გათვალისწინებული **საპროექტო-სამშენებლო დოკუმენტაციით** განსაზღვრული სპეციფიკაციებთან შესაბამისობაზე.
3. დამკვეთი უფლებამოსილია საკუთარი ხარჯით ჩაატაროს მასალების ლაბორატორიული კვლევა (ბეტონი, არმატურა, საიზოლაციო მასალა, და სხვა) და მათი საპროექტო-საშენებლო დოუმენტაციასთან შეუსაბამობის დადგენის შემთხვევაში, როგორც შემოწმების ჩატარების ხარჯების, ასევე **დამკვეთისათვის** მიყენებული ზიანის ანაზღაურების სრული მატერიალური პასუხისმგებლობა ეკისრება **კონტრაქტორს**.
4. სამუშაოს მსვლელობისას **კონტრაქტორის** მიერ სამშენებლო მასალის გამოყენება მოხდება **სამშენებლო-საპროექტო დოკუმენტაციაში** მითითებულის ან ექვივალენტის მასალის (თვისობრივად და ხარისხობრივად მსგავსი) შესაბამისად.

# მუხლი11. სამუშაოების შესრულების ვადები

1. **კონტრაქტორი** ვალდებულია უზრუნველყოს **სამუშაოების** დაწყება, ხელშეკრულებით სამშენებლო მოედნის გადაბარებიდან 5 (ხუთი) კალენდარული დღის განმავლობაში და დაასრულოს ხელშეკრულებაზე თანდართული გეგმა-გრაფიკით განსაზღვრულ ვადაში.
2. იმ შემთხვევაში, თუ ცვლილება გამოწვეულია:

ა) ხელშეკრულებით დადგენილი ფორს-მაჟორული გარემოებებით, მათ შორის კლიმატური პირობებით;

ბ) საპროექტო-სამშენებლო დოკუმენტაციაში ცვლილების შეტანის შემთხვევაში;

გ) დამკვეთის მხრიდან მიმდინარე სამუშაოების შეჩერების, სამუშაოთა მოცულობის შემცირების ან გაზრდის შემთხვევაში,

ცვლილება თანხმდება ზემოთ ჩამოთვლილი ფაქტორით გამოწვეული მოცდენის პროპორციულად. ყველა სხვა შემთხვევაში, გარდა ხელშეკრულებით დადგენილი დანარჩენი პირობებისა, სამუშაოების წარმოების გეგმა-გრაფიკი განიხილება ხელშეკრულების დანართი N\_\_\_-ის შესაბამისად.

5. ხელშეკრულებით დადგენილი სამუშაოების წარმოებისას **კონტრაქტორი** ვადების დაუცველობით პასუხისმგებლობისაგან თავისუფლდება ქვემოთ ჩამოთვლილ შემთხვევებში:

ა) დაგვიანება ან **სამუშაოების** შეფერხება, გამოწვეული **დამკვეთის** მიერ საპროექტო დოკუმენტაციაში განხორციელებული ცვლილებებით;

ბ) **დამკვეთის** მითითებით **სამუშაოების** შეჩერება;

გ) **დამკვეთის** მიერ ვალდებულებების დარღვევა, რომელმაც შეიძლება გავლენა იქონიოს **კონტრაქტორის** მიერ სამუშაოს შესრულების ვადებზე;

დ) **დამკვეთის** მიერ ხელშეკრულებით შეთანხმებული გადახდების დაგვიანება, რაც გავლენას ახდენს სამუშაოს გაგრძელებაზე**;**

ამ პუნქტის ,,გ’’ და ,,დ’’ ქვეპუნქტებით გათვალისწინებულ შემთხვევებში, კონტრაქტორი ვალდებულია წერილობით განუსაზღვროს დამკვეთს დამატებითი ვადა დამკვეთს ნაკისრი ვალდებულებების შესასრულებლად. აღნიშნული ვადის უშედეგოდ გასვლის შემდეგ კონტრაქტორი უფლებამოსილია შეწყვიტოს წინამდებარე ხელშეკრულება.

# მუხლი12. შესრულებული სამუშაოს გადაცემა და მიღება-ჩაბარება

1. **კონტრაქტორი** ვალდებულია წინამდებარე ხელშეკრულებით გათვალისწინებული სამუშაოების დასრულებისას განახორციელოს ანგარიშგება **დამკვეთთან**.
2. **კონტრაქტორი** ვალდებულია წერილობით აცნობოს **დამკვეთს** მიღება-ჩაბარების მომენტისთვის შესრულებული სამუშაოების მოცულობების, ღირებულებების შესახებ და მოითხოვოს მიღება-ჩაბარების აქტის გაფორმება.
3. **დამკვეთის** მიერ ამ მუხლით გათვალისწინებული შეტყობინების და შესაბამისი დოკუმენტაციის მიღებიდან 10 (ათი) **კალენდარული დღის** ვადაში **დამკვეთი** იღებს ერთ-ერთ შემდეგ გადაწყვეტილებას:

ა) მიიღოს შესრულებული **სამუშაო** და ხელი მოაწეროს შესაბამისი ეტაპის მიღება-ჩაბარების აქტს;

ბ) უარი განაცხადოს **სამუშაოს** მიღებაზე და შესაბამისი მიღება-ჩაბარების აქტის ხელმოწერაზე; ამ შემთხვევაში **დამკვეთი** აწვდის ინფორმაციას **კონტრაქტორს**, იმის შესახებ, თუ **სამუშაოს** რა ნაწილი არის შეუსაბამისობაში წინამდებარე ხელშეკრულებით/სამშენებელო დოკუმენტაციით გათვალისწინებულ პირობებთან, ასევე მიუთითებს იმ **სამუშაოების** შესახებ, რომელთა შესრულებაც წარმოადგენს აუცილებელ წინაპირობას იმისთვის, რომ **მხარეებს** შორის გაფორმდეს შესაბამისი მიღება-ჩაბარების აქტი.

იმ შემთხვევაში, თუ **დამკვეთი** არ გამოხატავს არცერთ ზემოაღნიშნულ პოზიციას, **სამუშაოები** მიღებულად ხოლო მიღება-ჩაბარების აქტი ხელმოწერილად ჩაითვლება **დამკვეთის** მიერ შესაბამისი გადაწყვეტილების მისაღებად დადგენილი ვადის ამოწურვის შემდეგ.

1. მიღება-ჩაბარების აქტის წარდგენის თარიღად მოიაზრება ხელშეკრულებით გათვალისწინებულ საკორესპონდენციო ელ. ფოსტაზე მიღება-ჩაბარების აქტის გადაგზავნის ან/და დოკუმენტის მხარისთვის უშუალოდ გადაცემის თარიღი.

# მუხლი13. ნაკლის გამოსწორება

1. **დამკვეთს** უფლება აქვს **სამუშაოების** წარმოების ნებისმიერ ეტაპზე/სტადიაზე მოსთხოვოს **კონტრაქტორს** ნაკლის გამოსწორება ასეთის არსებობის შემთხვევაში, თუ ნაკლი არ შეესაბამება **სამშენებლო-საპროექტო დოკუმენტაციით** გათვალისწინებულ მოთხოვნებს, ან/და საქართველოში მოქმედ სამშენებლო ნორმებსა და სტანდარტებს და განუსაზღვროს ნაკლის გამოსწორების ვადა. ნაკლის გამოსწორებამდე **კონტრაქტორის** მიერ ხელშეკრულებით გათვალისწინებული სამუშაოების გაგრძელებასთან დაკავშირებით **მხარეები** თანხმდებიან წერილობით. იმ შემთხვევაში, თუ **კონტრაქტორი** არ ეთანხმება **დამკვეთის** ან დამკვეთის უფლებამოსილი წარმომადგენლების მიერ შედგენილ ხარვეზთა ნუსხას, მიმდინარე სამუშაოები შემოწმდება დამოუკიდებელი ექსპერტიზის მიერ. საექსპერტო მომსახურების ღირებულებაზე და დავის განმავლობაში შეჩერებული სამუშაოების ხანგრძლივობაზე სრული პასუხისმგებლობა ეკისრება **კონტრაქტორს.**
2. **კონტრაქტორი** ვალდებულია **დამკვეთის** მოთხოვნიდან მხარეთა შორის წერილობით შეთანხმებულ გონივრულ ვადაში საკუთარი ხარჯით აღმოფხვრას ნებისმიერი დასაბუთებული ნაკლი, იმ შემთხვევაში თუ აღნიშნული გამოწვეულია უხარისხო მასალით და/ან **კონტრაქტორის** მიერ **სამუშაოების**/ვალდებულებების შეუსრულებლობით/არაჯეროვანი შესრულებით.
3. იმ შემთხვევაში, თუ **კონტრაქტორი** უარს აცხადებს ან ვერ უზრუნველყოფს ნაკლის გამოსწორებას **დამკვეთის** მიერ განსაზღვრულ გონივრულ ვადაში, **დამკვეთი** უფლებამოსილია საკუთარი ხარჯით შეასრულოს და/ან დაუკვეთოს **სამუშაოების** შესრულება ნებისმიერ მესამე პირს და მოსთხოვოს **კონტრაქტორს** ასეთი **სამუშაოების** შესრულების ხარჯების ანაზღაურება.
4. **დამკვეთი** უფლებამოსილია თავად შეამოწმოს **კონტრაქტორის მიერ** ნაკლის გამოსწორების მიზნით წარმოებული **სამუშაოების** მიმდინარეობა და/ან დასრულებული სამუშაო.
5. წინამდებარე ხელშეკრულების თანახმად შესრულებული სამუშაოს ნაკლის გამო **მხარეთა** შორის წარმოშობილი დავის შემთხვევაში იმოქმედებს საქართველოს კანონით გათვალისწინებული პირობები.
6. **დამკვეთი** უფლებამოსილია, **კონტრაქტორის** მიერ ხარვეზების სრულყოფილად გამოსწორებამდე და შესაბამისი განახლებული ფორმა N2-ის წარდგენამდე, არ განახორციელოს ანგარიშსწორება. **დამკვეთის** მიერ აღნიშნული უფლებამოსილების გამოყენება არ შეიძლება მიჩნეულ იქნეს ხელშეკრულებით განსაზღვრული ვადების დარღვევად, შესაბამისად არ იწვევს პირგასამტეხლოს დაკისრებას.

# მუხლი14. სახელშეკრულებო ღირებულება და ანგარიშსწორების პირობები

1. **დამკვეთმა კონტრაქტორს** უნდა გადაუხადოს წინამდებარე ხელშეკრულებით გათვალისწინებული **სამუშაოებისთვის** შეთანხმებული სახელშეკრულებო ღირებულება, **წინამდებარე ხელშეკრულებაზე თანდართული ხარჯთააღრიცხვის შესაბამისად**. ფასი მოიცავს სამუშაოების შესრულებისთვის საჭირო ტექნიკა-დანადგარებს, სამშენებლო ინვენტარს, შრომით რესურს, სამშენებლო მასალის დანახარჯებს, მშენებლობასთან დაკავშირებულ სხვა ხარჯებსა და საქართველოს სახელმწიფო კანონმდებლობით გათვალისწინებულ გაასახადებს.
2. წინამდებარე ხელშეკრულებას თან ერთვის ხარჯთაღრიცხვა [(დანართი\_N\_\_\_\_-](#_დანართი_N8__1)შესასრულებელი სამუშაოს ჩამონათვალი და აღწერილობა განფასებით).
3. სახელშეკრულებო ღირებულება მყარად შეთანხმებული სახელშეკრულებო თანხაა და არ ექვემდებარება ცალმხრივად ცვლილებას. სახელშეკრულებო ღირებულება მოიცავს სრულ ანაზღაურებას, რაც **კონტრაქტორმა** უნდა მიიღოს წინამდებარე ხელშეკრულებით ნაკისრი ვალდებულებების შესრულებისათვის.
4. **კონტრაქტორის** მოთხოვნის შემთხვევაშიდა **მხარეთა შეთანხმებით, დამკვეთი** ავანსის სახით **კონტაქტორს** გადაუხდის არაუმეტეს ხელშეკრულების სახარჯთაღრიცხვო ღირებულების 20%-ს.
5. მხარეთა შეთანხმებით **დამკვეთის** მიერ ამ პუნქტში მითითებული ოდენობით ავანსის თანხის გადახდით **დამკვეთს** წინასწარ გადახდილად ჩაეთვლება **კონტრაქტორის** მიერ შესრულებული თითოეული ეტაპის სახარჯთაღრიცხვო ღირებულების 5 %, ამდენად შუალედური მიღება-ჩაბარების საფუძველზე ასანაზღაურებელი თანახის 5% დაიქვითება გადახდილი ავანსის შესაბამისად.
6. ნებისმიერი შემდგომი გადახდა უნდა განხორციელდეს შესრულებული სამუშაოს თაობაზე შედეგნილი ფორმა 2-ისა და **მხარეთა** შორის გაფორმებული სამუშაოს შუალედური მიღება-ჩაბარების აქტების შესაბამისად, მიღება-ჩაბარების აქტის გაფორმებიდან 10 (ათი) კალენდარული **დღის** ვადაში.
7. კონტრაქტორის მიერ ნაკისრი ვალდებულებების უზრუნველყოფის მიზნით, მხარეთა შეთანხებით, დამკვეთი საბოლოო ანგარიშსწორებიდან (ხოლო თუ საბოლოო ანგარისწორებისათვის საკმარისი თანხა არ იქნება საკმარისი, ბოლო ორი ეტაპის ანგარიშწორებიდან) დააკავებს ასანაზღაურებელ თანხის ნაწილს, კერძოდ სამშენებლო სამუშაოების ხარჯთააღრიცხვის ღირებულების 5%-ის ოდენობით, რომლის ანაზღაურებაც **კონტრაქტორისათვის** განხორციელდება სამუშაოების დასრულების თარიღიდან 2 (ორი) კალენდარული წლის შემდგომ, 5 (ხუთი) დღის ვადაში. წინამდებარე ხელშეკრულების ნებისმიერი ფორმით შეწყვეტის შემთხვევაში, საბოლოო ანგარიშსწორების დროს შემსრულებლის მიერ შესრულებული და დამკვეთის მიერ მიღებული სამუშაოების ღირებულება, რომელიც არ არის ანაზღაურებული დამკვეთის მიერ, ანაზღაურდება შემდეგი თანმიმდევრობით, პირველ რიგში გაიქვითება ავანსის სახით გადახდილი თანხა, ასევე სხვა ნებისმიერი ზედმეტად გადახდილი თანხა/ან კონტრაქტორის მიმართ დამკვეთის მოთხოვნა, შემდგომში განხორციელდება წინამდებარე მუხლით გათვალისწინებული თანხის (5%) დაკავება, მიღებული სხვაობა ანაზღაურდება ხელშეკრულების შესაბამისად.
8. ნებისმიერი ანგარიშსწორება **მხარეთა** შორის წარმოებს უნაღდო ანგარიშსწორების გზით.

**მუხლი 15. ცვლილებები**

1. **დამკვეთი** უფლებამოსილია შეცვალოს პროექტის აღწერილობა, შეამციროს ან გაზარდოს წინამდებარე ხელშეკრულებით გათვალისწინებული **სამუშაოების** მოცულობა, რის თაობაზეც მხარეებს შორის დამატებით შედგება წერილობითი შეთანხმება.
2. შესაბამისი **მხარე** ვალდებულია დაუყოვნებლივ შეატყობინოს მეორე **მხარეს** იმ გარემოებების შესახებ, რამაც შესაძლოა გამოიწვიოს **სამუშაოთა** ხელშეკრულებით გათვალისწინებული ვადების გადავადება/გადაცილება, **სამუშაოთა** შესრულების შეფერხება. **კონტრაქტორმა/დამკვეთმა** უნდა მიიღოს ყველა ზომა, რომ შეამციროს ასეთი შედეგი.

# მუხლი 16. გარანტიები

1. **კონტრაქტორი** იძლევა გარანტიას რომ მის მიერ შესრულებული სამუშაოები იქნება სრულ შესაბამისობაში წარმოდგენილ პროექტთან, **მხარეებს** შორის დადებულ ხელშეკრულებასთან, სხვა შეთანხმებებთან და სრული სამშენებლო სამუშაოების დასრულებიდან ექნება 10 (ათი) წლიანი გარანტია სრულ შესრულებულ სამუშაოებზე შეკეთება-მონტაჟით.
2. აღნიშნული გარანტიის ვადა აითვლება შესაბამის საბოლოო მიღება-ჩაბარების აქტზე ხელისმოწერის მეორე დღიდან.
3. იმ შემთხვევაში, თუკი საგარანტიო ვადის განმავლობაში გამოვლინდა ნაკლი, **დამკვეთი** აცნობებს **კონტრაქტორს** ამის თაობაზე და აძლევს გონივრულ ვადას მის გამოსასწორებლად. **კონტრაქტორი** ვალდებულია საკუთარი სახსრებით აღმოფხვრას ნაკლი განსაზღვრულ ვადაში. იმ შემთხვევაში, თუკი **კონტრაქტორი** უარს განაცხადებს, ან ვერ აღმოფხვრის ნაკლს, **დამკვეთი** უფლებამოსილია საკუთარი ხარჯით შეასრულოს და/ან დაუკვეთოს სამუშაოების შესრულება ნებისმიერ მესამე პირს და მოსთხოვოს **კონტრაქტორს** ასეთი სამუშაოების შესრულების ხარჯების ანაზღაურება. ამასთან, **კონტრაქტორს** ასევე ვალდებულია **დამკვეთს** აუნაზღაუროს ნებისმიერი ზიანი, რაც **დამკვეთმა** განიცადა გამოვლენილი ნაკლის შედეგად.
4. თავის მხრივ **დამკვეთი** იძლევა გარანტიას, რომ ვადაგადაცილების გარეშე აუნაზღაურებს **კონტრაქტორს** შესრულებული სამუშაოებისა და ხელშეკრულებით გათვალისწინებული გადახდების სრულ ღირებულებას.

# მუხლი 17. ვალდებულებების დარღვევა/სანქციები

1. იმ შემთხვევაში თუ **კონტრაქტორი** (ა) დამკვეთის მიერ წინამდებარე ხელშეკრულებით გათვალისწინებული ვალდებულებების დარღვევის მიზეზის გარეშე შეწყვეტს **სამუშაოების** შესრულებას 15 კალენდარულ დღეზე მეტ ხანს (ბ) უარს აცხადებს **დამკვეთის** მიერ წინამდებარე ხელშეკრულების საფუძველზე მიცემული არგუმენტირებული მითითების შესრულებაზე ან არ ასრულებს მას (გარდა იმ შემთხვევისა, როცა მოითხოს ამ ხელშეკრულებით გათვალისწინებული ექსპერტიზის დანიშვნას), (გ) უმიზეზოდ აგვიანებს **სამუშაოების** შესრულებას 30 კალენდარულ დღეზე მეტ ხანს, **დამკვეთი უფლებამოსილია** **კონტრაქტორს** წერილობით განუსაზღვროს დამატებითი ვადა (გონივრული) დარღვევის გამოსწორებისათვის. აღნიშნული ვადის უშედეგ გასვლის შემდეგ, დამკვეთი უფლებამოსილია შეწყვიტოს წინამდებარე ხელშეკრულება და კონტრაქტორს დააკისროს ამ ხელშეკრულებით გათვალისწინებული პირგასამტეხლო.
2. მხარეები თანხმდებიან, რომ **დამკვეთი** უფლებამოსილია ნებისმიერ დროს ცალმხრივად შეწყვიტოს წინამდებარე ხელშეკრულების მოქმედება, შესაბამისი საფუძვლისა და დამატებითი ვადის განსაზღვრის გარეშე, რის შესახებაც 2 (ორი) დღით ადრე უნდა აცნობოს **კონტრაქტორს,** ასეთ შემთხვევაში **დამკვეთმა** უნდა გადაუხადოს **კონტრაქტორს** ფაქტობრივად შესრულებული და დადასტურებული სამუშაოების ღირებულება. კონტრაქტორი არ არის უფლებამოსილი დამკვეთისაგან მოითხოვოს ზიანის ანაზღაურება ან ნებისმიერი სხვა თანხა გარდა უკვე შესრულებული სამუშაოს ღირებულებისა, რომელიც მოწონებული და მიღებულია დამკვეთის მიერ. დამკვეთი ვალდებულია ამ მუხლით გათვალისწინებული ანგარიშსწორება განახორციელს კონტრაქტორთან, შესრულებული სამუშაოების შესახებ მიღება-ჩაბარების აქტის გაფორმებიდან 10 დღის ვადაში (მიღება-ჩაბარების აქტის გაფორმებასთან დაკავშირებული ურთიერთობები დარეგულირდება წინამდებარე ხელშეკრულების მე-12 მუხლის დებულებებით).
3. **კონტრაქტორის** მიერ წინამდებარე ხელშეკრულებით გათვალისწინებული სამუშაოს შესრულების გრაფიკით გათვალისწინებული ვადების, **სამუშაოს** დასრულების, ნაკლის გამოსწორების ვადების დარღვევის შემთხვევაში, თუ ვადების დარღვევის ბრალეულობა გამოწვეულია **კონტრაქტორის** მხრიდან, **დამკვეთი** უფლებამოსილია დააკისროს **სახელშეკრულებო ღირებულების** 0.2 % ყოველ ვადაგადაცილებულ **დღეზე**. თანხის გადახდა უნდა განხორციელდეს ხელშეკრულების კონტრაქტორისათვის შეტყობინების გაგზავნიდან 10 დღის ვადაში.
4. წინამდებარე ხელშეკრულებით გათვალისწინებული პირგასამტეხლოების ანაზღაურება არ ათავისუფლებს მხარეებს უზრუნველყოს ხელშეკრულებით ნაკისრი ვალდებულებების შესრულება.
5. **კონტრაქტორმა** ხელშეკრულების მოშლის შესახებ შეტყობინების მიღების შემთხვევაში უნდა მოახდინოს სამშენებლო მოედანზე განთავსებული, მშენებლობისათვის საჭირო სამშენებლო მასალის ნაშთის ღირებულებების კალკულაცია (ჩამონათვალი მოცულობებით და ფასებით) წარუდგინოს **დამკვეთს**, იმ შემთხვევაში თუ დამკვეთი გამოხატავას სამშენებლო მასალების დატოვების სურვილს, სამშენებლო მასალების აღწერა-გადაბარების (იგულისხემა პროცეესი, როდესაც კონტრაქტორი გადასცემს საკუთრებაში დამკვეთს სამშენებლო მასალებს) დღიდან 10 (ათი) დღის ვადაში დამკვეთი აღნიშნული მასალების ღირებულებას აუნაზღაურებს **კონტრაქტორს.**
6. **ხელშეკრულებ**ის შეწყვეტის შემდეგ, იმ შემთხვევაში, თუ ხელშეკრულების შეწყვეტა მოხდა **დამკვეთის** მიზეზით, **დამკვეთმა** უნდა გადაუხადოს **კონტრაქტორს** ფაქტობრივად შესრულებული სამუშაოების ღირებულება. კონტრაქტორი არ არის უფლებამოსილი დამკვეთისაგან მოითხოვოს ზიანის ანაზღაურება ან ნებისმიერი სხვა თანხა გარდა უკვე შესრულებული სამუშაოს ღირებულებისა, რომელიც მოწონებული და მიღებულია დამკვეთის მიერ. დამკვეთი ვალდებულია ამ მუხლით გათვალისწინებული ანგარიშსწორება განახორცილოს კონტრაქტორთან, შესრულებული სამუშაოების შესახებ მიღება-ჩაბარების აქტის გაფორმებიდან 10 დღის ვადაში (მიღება-ჩაბარების აქტის გაფორმებასთან დაკავშირებული ურთიერთობები დარეგულირდება წინამდებარე ხელშეკრულების მე-12 მუხლის დებულებებით).
7. იმ შემთხვევაში, თუ ხელშეკრულების შეწყვეტა მოხდა **კონტრაქტორის** მიზეზით, **კონტრაქტორმა**  უნდა გადაუხადოს **დამკვეთს** შესასრულებელი სამუშაოს ღირებულების 5%, ჯარიმის სახით.
8. იმ შემთხვევაში თუ **დამკვეთი** არ აუნაზღაურებს **კონტრაქტორს** თანხებს წინამდებარე ხელშეკრულებით დადგენილი წესით, **კონტრაქტორი** უფლებამოსილია დააკისროს **დამკვეთს** პირგასამტეხლო ვადაგადაცილებული თანხის 0.02%-ის ოდენობით (გარდა ამ მუხლის მე-5 პუნქტისა), ყოველ ვადაგადაცილებულ **დღეზე**. წინამდებარე ხელშეკრულების საფუძველზე ანგარიშსწორების ვადის დარღვევის დარიცხული პირგასამტეხლოს ჯამური მოცულობა არ შეიძლება აღემატებოდეს სახელშეკრულებო თანხის 5%-ს.
9. იმ შემთხვევაში, თუ **კონტრაქტორს** პირგასამტეხლო, მიუხედავად დარღვევის შინაარსისა, დაეკისრება 3-ჯერ და **პროექტის მმართველი** ჩათვლის, რომ პროექტი შესაძლოა ვერ დასრულდეს ვადაში არსებული **კონტრაქტორი**ს პირობებში, **პროექტის მმართველი** უფლებამოსილია არგუმენტირებულად მოითხოვოს **დამკვეთისგან** **კონტრაქტორისათვის** ხელშეკრულების შეწყვეტა და მისი ალტერნატიული შემსრულებლით ჩანაცვლება.
10. მხარის მიმართ გაკოტრების საქმის წარმოების გახსნა წარმოშობს მეორე მხარის უფლებას დაუყოვნებლივ შეწყვიტოს წინამდებარე ხელშეკრულების მოქმედება. ასეთ შემთხვევაში ხელშეკრულების მოშლის ბრალეულობა გადავა მხარეზე რომლის მიმართაც დგინდება გადახდისუუნარობის საქმის წარმოება.

# მუხლი 18. ფორს-მაჟორი

1. **მხარე** არ აგებს პასუხს წინამდებარე ხელშეკრულებით და წინამდებარე ხელშეკრულებით ნაკისრი ვალდებულებების მთლიანი ან ნაწილობრივი შეუსრულებლობისთვის, თუ ეს შეუსრულებლობა გამოწვეულია ფორს-მაჟორული გარემოებებით და ეს მოვლენები დაიწყო ან განვითარდა წინამდებარე ხელშეკრულების ხელმოწერის დღის შემდეგ.
2. ფორს-მაჟორი გულისხმობს ისეთი გარემოების არსებობას, რომელთა დადგომა, შეცვლა ან/და შეწყვეტა მხარის ნებაზე ან/და შესაძლებლობაზე არ არის დამოკიდებული, ანუ წარმოადგენს მხარისათვის დაუძლეველ ძალას, არ არის გამოწვეული ამ მხარის ბრალეული ქმედებით და რომლის დროსაც მხარისთვის ობიექტურად შეუძლებელია მის მიერ ხელშეკრულებით ნაკისრი ვალდებულების შესრულება.
3. ფორს-მაჟორული გარემოების წარმოშობის შემდეგ, **მხარე**, რომლისთვისაც შეიქმნა ფორს-მაჟორული მდგომარეობა ვალდებულია დაუყოვნებლივ აცნობოს მეორე **მხარეს** ასეთი გარემოების, მისი შესაძლო ხანგრძლივობის (თუ შესაძლებელია ხანგრძლივობის განსაზღვრა) და წინამდებარე ხელშეკრულებაზე მისი შესაძლო ზემოქმედების, ისევე როგორც მისი დასრულების შესახებ, წინააღმდეგ შემთხვევაში მხარე პასუხისმგებლობიდან გათავისუფლების მიზნით ვეღარ მიუთითებს დაუძლეველი ძალის არსებობაზე.
4. თუ ფორს-მაჟორული გარემოება იწვევს წინამდებარე ხელშეკრულებიდან გამომდინარე რომელიმე ვალდებულების შესრულების უწყვეტ შეყოვნებას არაუმეტეს სამი თვისა, შესრულების ეს ვადა გაგრძელდება ფორს-მაჟორული გარემოების მოქმედების ხანგრძლივობის შესაბამისად. თუ ასეთი შეყოვნება აჭარბებს სამ თვეს უწყვეტად, **მხარეები** უფლებამოსილნი არიან განსაზღვრონ ფორს-მაჟორულ გარემოებებთან წინამდებარე ხელშეკრულების შემდგომი მისადაგების საკითხი.
5. ფორს-მაჟორულ გარემოებებში არ მოიაზრება ის ბუნებრივი მოვლენები, გეოლოგიური, ჰიდროლოგიური და კლიმატური პირობები, რომელთა გათვალისწინებაც **კონტრაქტორს** წინასწარ შეეძლო.
6. კლიმატური პირობები: ყინვა -5 გრადუს ცელსიუსზე მეტი; სიცხე +40 გრადუს ცელსიუსზე მეტი; წვიმა 10 ლიტრზე მეტი კვადრატულ მეტრზე; ქარი სიჩქარით 70 კმ/სთ და მეტი ჩაითვლება ფორს-მაჟორულ გარემოებად.

# მუხლი 18. კომუნიკაცია და კომუნიკაციის ენა

1. იმ შემთხვევაში, როდესაც წინამდებარე ხელშეკრულება ითვალისწინებს შეტყობინების ან მითითების მიცემას მხარის მიერ ან სხვა სახის კომუნიკაციას **მხარეთა** შორის, თუ არ არსებობს სხვაგვარი დათქმა იგი უნდა გაიცეს წერილობითი ფორმით და ჩაბარდეს ადრესატს ხელზე (მიღების დადასტურებით), გაეგზავნოს ფოსტით, კურიერის ან ელექტრონული ფოსტის მეშვეობით ამ ხელშეკრულებით დადგენილ შესაბამის საკორესპონდენციო მისამართზე.
2. **მხარეები** თანხმდებიან, რომ ამ მუხლით გათვალისწინებულ საკორეპონდენციო (მათ შორის ელექტრონული ფოსტის) მისამართებზე შეტყობინების გაგზავნა ითვლება მხარის (ადრესატის) მიერ შეტყობინების მიღებად, თუ დამკვეთის ან/და მისი უფლებამოსილი წარმომადგენლის მიერ დადასტურდება, რომ შესაბამის საკორესპონდენციო მისამართზე შეტყობინება მივიდა.
3. **დამკვეთის** საკორესპონდენციო რეკვიზიტებია:

ფაქტობრივი მისამართი: ქ. თბილისი, \_\_\_\_\_\_\_\_\_\_\_\_\_\_\_\_\_\_

ელექტრონული ფოსტა: \_\_\_\_\_\_\_\_\_\_\_\_\_\_\_\_\_\_

**კონტრაქტორის** საკორესპონდენციო რეკვიზიტებია:

ფაქტობრივი მისამართი: \_\_\_\_\_\_\_\_\_\_\_\_\_\_\_\_\_\_

ელექტრონული ფოსტა: \_\_\_\_\_\_\_\_\_\_\_\_\_\_\_\_\_\_

1. წინამდებარე ხელშეკრულებიდან გამომდინარე ურთიერთობებში **მხარეთა** შორის კომუნიკაციის ენას წარმოადგენს ქართული ენა.

# მუხლი 19. მარეგულირებელი კანონმდებლობა

1. წინამდებარე ხელშეკრულება განიმარტება და მასზე ვრცელდება საქართველოს მოქმედი კანონმდებლობა.

# მუხლი 20. დანართები და დოკუმენტაციის პრიორიტეტულობა

1. წინამდებარე ხელშეკრულებას თან ერთვის შემდეგი დანართები:

დანართი1 – \_\_\_\_\_\_\_\_\_\_\_\_\_\_\_\_\_\_\_\_;

დანართი2 – \_\_\_\_\_\_\_\_\_\_\_\_\_\_\_\_\_\_\_\_;

დანართი 3 - \_\_\_\_\_\_\_\_\_\_\_\_\_\_\_\_\_\_\_\_;

1. ხელშეკრულების შემადგენელი დოკუმენტები განიხილება, როგორც ერთმანეთის შემავსებელი დოკუმენტები, ამასთან ისინი წარმოადგენენ წინამდებარე ხელშეკრულების განუყოფელ ნაწილს. დოკუმენტებში ორაზროვნების ან შეუსაბამობის შემთხვევაში ნებისმიერი აუცილებელი განმარტება ან მითითება გაიცემა წერილობით ერთ-ერთი მხარის მიერ ხელმოწერის ან მხარეთა მიერ ორმხრივად ხელმოწერის გზით.

# მუხლი 21. დავები

1. სადაო საკითხების მოლაპარაკების გზით გადაჭრის შეუძლებლობის შემთხვევაში, წინამდებარე ხელშეკრულებიდან გამომდინარე და მასთან დაკავშირებული, **მხარეთა** შორის წამოჭრილი ნებისმიერი დავა, პრეტენზია და/ან შეუთანხმებლობა განსახილველად და საბოლოოდ გადასაწყვეტად გადაეცემა საერთო სასამართლოს მოქმედი კანომდებლობის შესაბამისად.
2. მხარეთა შეთანხმებით დავის შემთხვევაში განსჯად სასამართლოს წარმოადგენს თბილისის საქალაქო სასამართლო.
3. მხარეები თანხმდებიან, რომ პირველი ინსტანციის სასამართლოს მიერ **დამკვეთის** სასარგებლოდ მიღებული გადაწყვეტილება მიექცევა დაუყოვნებლივ აღსასრულებლად საქართველოს სამოქალაქო საპროცესო კოდექსის 268-ე მუხლით გათვალისწინებული წესით.

# მუხლი 22. დასკვნითი დებულებები

1. წინამდებარე ხელშეკრულება დადებულია თანაბარი იურიდიული ძალის მქონე 2 ეგზემპლარად. წინამდებარე ხელშეკრულება ძალაში შედის ხელმოწერისთანავე და მოქმედებს **მხარეთა** მიერ ნაკისრი ვალდებულებების სრულად შესრულებამდე, გარდა წინამდებარე ხელშეკრულების ვადამდე მოშლის/შეწყვეტის შემთხვევებისა.

|  |  |
| --- | --- |
| **დამკვეთი**  შპს \_\_\_\_\_\_\_\_\_\_  ს/ნ:\_\_\_\_\_\_\_\_\_\_  **მის.: \_\_\_\_\_\_\_\_\_\_\_\_\_\_\_\_\_**  **ტელ.: \_\_\_\_\_\_\_\_\_\_\_\_\_\_\_\_\_**  **ელ.ფოსტა: \_\_\_\_\_\_\_\_\_\_\_\_\_\_\_\_\_**  **ა/ა: \_\_\_\_\_\_\_\_\_\_\_\_\_\_\_\_\_**  **ხელმომწერი პირი**  \_\_\_\_\_\_\_ \_\_\_\_\_\_\_\_\_\_\_\_\_ | **კონტრაქტორი**  შპს \_\_\_\_\_\_\_\_\_\_  ს/ნ:\_\_\_\_\_\_\_\_\_\_  **მის.: \_\_\_\_\_\_\_\_\_\_\_\_\_\_\_\_\_**  **ტელ.: \_\_\_\_\_\_\_\_\_\_\_\_\_\_\_\_\_**  **ელ.ფოსტა: \_\_\_\_\_\_\_\_\_\_\_\_\_\_\_\_\_**  **ა/ა: \_\_\_\_\_\_\_\_\_\_\_\_\_\_\_\_\_**  **ხელმომწერი პირი**  \_\_\_\_\_\_\_ \_\_\_\_\_\_\_\_\_\_\_\_\_ |